Barnaverndartænastan í Tórshavnar kommunu søkir eftir einum sosialráðgeva at byrja 1. desember 2021 ella skjótast gjørligt. Talan er um fulla arbeiðstíð. Talan er um eitt avbjóðandi starv á einum spennandi arbeiðsplássi við dugnaligum starvsfelagum. Barnaverndartænastan arbeiðir sambært lóg um barnavernd, og fevnir arbeiðið m. a. um málsviðgerð, kanningar og samrøður við børn og vaksin. At skipa fyri tvørfakligum samstarvi við samstarvspartar hjá Barnaverndartænastuni og gera tilmæli til barnaverndarnevndina. Somuleiðis skal tann, sum settur verður, kunna vera við í vaktarskipanini hjá Barnaverndartænastuni.